ວັນສິດທິມະນຸດສາກົນ ຄົບຮອບ 20 ປີ (ວີດີໂອ)
ວັນ​ອັງຄານ​ມື້​ນີ້ ​ເປັນ​ວັນຄົບຮອບ 20 ປີ ຂອງ​ການ​ລົງ​ນາມ ໃນ​ຄໍາປະກາດ Vienna ຫຼື ຄໍາປະກາດສິດທິມະນຸດສາກົນ ຂອງອົງການ​ສະຫະ​ປະຊາ​ຊາດ.
ວັນອັງຄານມື້ນີ້ ເປັນວັນສິດທິມະນຸດສາກົນ ປີນີ້ ແມ່ນຄົບຮອບ 20 ປີ ນັບຕັ້ງແຕ່ໄດ້ມີການລົງນາມໃນຄໍາປະກາດ Vienna ຂອງ ອົງການສະຫະປະຊາຊາດ ທີ່ບັງຄັບໃຫ້ບັນດາປະເທດທັງ ຫລາຍສົ່ງເສີມແລະ ປົກປ້ອງສິດທິມະນຸດຂອງທຸກໆຄົນ ແລະ ຕັ້ງຫ້ອງການຂ້າຫລວງໃຫຍ່ ຝ່າຍສິດທິມະນຸດ ຂອງສະຫະປະ ຊາຊາດຂຶ້ນມາ ເບິ່ງຄືວ່າມັນເປັນເລື້ອງງ່າຍໆ ທີ່ເດັກນ້ອຍທຸກຄົນຕ້ອງໄດ້ໄປ ໂຮງຮຽນ ເພື່ອຮຽນໜັງສື ແຕ່ວ່າ ດັ່ງທີ່ການໂຈມຕີຂອງພວກ ທາລິບານຕໍ່ ເດັກຍິງນັກເຄຶ່ອນໄຫວ ນາງ Malala Yousafzai ໃນປີແລ້ວນີ້ ໄດ້ສອນໃຫ້ໂລກຮູ້ນັ້ນ ກໍແມ່ນວ່າ ການຮຽນໜັງສື ແມ່ຍັງເປັນສິດທິທີ່ຮັບປະກັນໃຫ້ບໍ່ໄດ້ ເລຂາທິການໃຫຍ່ ສະຫະປະຊາຊາດ ທ່ານ Ban Ki-moon ໄດ້ ກ່າວວ່າ ເດັກນ້ອຍ 57 ລ້ານຄົນຢູ່ທົ່ວໂລກບໍ່ໄດ້ເຂົ້າໂຮງຮຽນ ຈໍານວນຫລາຍ ແມ່ນດໍາລົງຊີວິດຢູ່ໃນເຂດຂັດແຍ້ງກັນ ແລະສ່ວນ ໃຫຍ່ແມ່ນເດັກນ້ອຍຜູ້ຍິງ ທ່ານກ່າວວ່າ: “ບໍ່ຄວນມີເດັກນ້ອຍຄົນໃດທີ່ຕ້ອງຕາຍ ຍ້ອນການໄປໂຮງຮຽນ ບໍ່ມີບ່ອນໃດໝົດ ທີ່ນາຍ ຄູຕ້ອງຢ້ານທີ່ຈະໄປສອນໝັງສື ຫລືວ່າ ເດັກນ້ອຍຢ້ານທີ່ຈະໄປຮຽນໜັງສື ” ສິດທິໄດ້ຮັບການສຶກສາ ສິດທິຂອງເດັກນ້ອຍ ການລົບລ້າງຄວາມຮຸນແຮງຕໍ່ຜູ້ຍິງ ແລະ ການກວດລ້າງຄວາມທຸກຈົນ ເປັນສິດທິທີ່ຫລິ່ງເຫັນ ໃຫ້ແກ່ທຸກຄົນ ຢູ່ໃນຄໍາປະກາດ Vienna ຫລືຄໍາປະກາດສິດທິມະນຸດສາກົນນັ້ນ ລັດຖະບານທັງຫລາຍ ມີຄວາມຮັບຜິດຊອບ ຕໍ່ການປົກປ້ອງສິດທິມະນຸດ ແຕ່ຢູ່ໃນຊີ ເຣຍ ແລະສາທາລະນະລັດອາຟຣິກາກາງ ບັນດາເຈົ້າໜ້າທີ່ ແມ່ນຮວມຢູ່ໃນກຸ່ມທີ່ຖືກ ກ່າວຫາວ່າ ກະທໍາຄວາມໂຫດ ຮ້າຍຕໍ່ປະຊາຊົນ ໃນວັນສິດທິມະນຸດສາກົນມື້ນີ້ ສະຫະປະຊາຊາດ ໃຫ້ກຽດແກ່ຜູ້ປ້ອງກັນສິດທິມະນຸດ ຫ້າ ທ່ານ ຮ່ວມທັງ ນັກຂ່າວຊາວມາຣົກຄົນນຶ່ງ ແລະ ນາງ Malala Yousafzai ນັກ ເຄື່ອນໄຫວເພື່ອການສືກສາຂອງເດັກຍິງປາກິສຖານ